กองทุนหุ้นเทคโนโลยี แชมป์ปี 62 ให้ผลตอบแทน 26.8%
ส่วนกองทุนหุุ้นไทย กลุ่มหุ้นขนาดใหญ่ ให้ผลตอบแทน 2.5 % แพ้หุ้นกลาง-เล็ก ที่ทำได้ 3.6 %
15 ม.ค. 2563

ส่วนกองทุนหุุ้นไทย กลุ่มหุ้นขนาดใหญ่ ให้ผลตอบแทน 2.5 % แพ้หุ้นกลาง-เล็ก ที่ทำได้ 3.6 %
บริษัท มอร์นิ่งสตาร์ รีเสิร์ช (ประเทศไทย )เปิดเผยกลุ่มกองทุนที่มีผลตอบแทนเฉลี่ยสูงสุดในรอบปี 2562 ว่า ยังคงกระจุกตัวอยู่ในกลุ่มกองทุนสินทรัพย์เสี่ยงสูงที่ลงทุนในต่างประเทศ หากดูผลตอบแทนสูงสุด 20 อันดับแรกจะมีเพียงกลุ่ม Property Indirect ที่เป็นกลุ่มกองทุนที่ลงทุนในประเทศ
กลุ่มกองทุนที่มีผลตอบแทนเฉลี่ยสูงสุด 3 อันดับแรก คือ กลุ่มหุ้นเทคโนโลยี (Global Technology)ให้ผลตอบแทน 26.8% กลุ่มหุ้นยุโรป (Europe Equity) 26.3% และกลุ่มกองทุนน้ำมัน (Commodities Energy)ให้ผลตอบแทน 23.7% และสูงเป็นอันดับ 2 ในรอบ 3 เดือนที่ผ่านมาที่เกือบ 13% ตามการฟื้นตัวของราคาน้ำมันในไตรมาสสุดท้าย
สำหรับกองทุนรวมตราสารหนี้ก็แสดงภาพรวมผลตอบแทนในลักษณะเดียวกันกับกองทุนที่ลงทุนสินทรัพย์เสี่ยง คือกองทุนต่างประเทศส่วนใหญ่ยังให้ผลตอบแทนเฉลี่ยสูงกว่ากองทุนไทยนำโดยกลุ่มกองทุนตราสารหนี้ในตลาดเกิดใหม่ ให้ผลตอบแทนเฉลี่ยสูงสุดใน ปี 9.9% ตามมาด้วยกองทุนประเภทเทอมฟันด์ แต่มีความเสี่ยงสูงคือ Global High Yield Bond 7.4% และ Global Bond ที่ 6.2% ในขณะที่กลุ่มตราสารหนี้ระยะสั้นของไทยมีผลตอบแทนเฉลี่ย 2.5% และตราสารหนี้ระยะกลาง-ยาวอยู่ที่ 3.5%
ทางด้านกองทุนหุ้นไทยในปีนี้อาจจะไม่สดใสเท่าใดนักเมื่อเทียบกับต่างประเทศ โดยกองทุนหุ้นไทยกลุ่มหุ้นขนาดใหญ่มีผลตอบแทนเฉลี่ยปี 2562 ที่ 2.5% ซึ่งต่ำกว่าหุ้นขนาด กลาง-เล็กที่ให้ผลตอบแทนเฉลี่ย 3.6% (SET TR 4.3%)